El Dia Mundial del Teatre centra la nova activitat d’Animació Lectora de la Biblioteca Infantil
2025-07-24

El pròxim 27 de març se celebra el Dia Mundial del Teatre i, per aquest motiu, la Biblioteca Infantil ha volgut que les seues activitats d’animació lectora del mes de març estigueren protagonitzades per aquest gènere literari amb l’objectiu de mostrar-li’l als seus usuaris i que aquests el coneguen a través dels llibres d’aquest servei municipal.

La Biblioteca Infantil s’avança un dia, el dijous 26 de març, a partir de les 18 hores, per celebrar tan important data i desenvoluparà el taller “El teatre també es llig”, impartit pels tècnics de la biblioteca acompanyats d’un vertader especialista en el món del teatre, el professor del Taller de Teatre del Centre Cultural Les Sitges, Leo Debari.

Els xicotets participants en l’activitat podran comprovar com el teatre també pot ser una lectura molt divertida, encara que diferent a la d’una novel·la o un conte i, a més, podran sentir-se actors o actrius per un dia a través de la seua imaginació.